Publication: Magyar Közlöny
Issue: MK-2010-26 (Year: 2010, Number: 26)
Era: contemporary
Section: 2010. évi X. törvény
Paragraph Index: 169

2. Hivatkozással a 26. cikkre: Ha ennek az Egyezménynek alapján a belsõ jognak meg fele lõen személyes adatok cseréjére kerül sor, az egyes Szerzõdõ Államokban a hatályos jogszabályoknak alávetve az alábbi kiegészítõ rendelkezéseket kell alkalmazni: (a) Az adatfogadó hatóság ezen adatokat csak a megjelölt célra használhatja fel és az adatszolgáltató hatóság által elõírt feltételeknek meg fele lõen. (b) Az adatfogadó hatóság kérésre köteles az adatszolgáltató hatóságot értesíteni az átadott adatok felhasználásáról és azok által elért eredményekrõl. (c) Személyes adatok csak a felelõs hatóságok részére szolgáltathatók. Egyéb hatóságnak való átengedésük csak az adatszolgáltató hatóság elõ ze tes engedélyével lehetséges. (d) Az adatszolgáltató hatóság biztosítani köteles, hogy az átadandó adatok pontosak, és szükségesek és arányosak azzal a céllal, amelyre átadásra kerülnek. Tiszteletben kell tartani minden, az alkalmazandó belsõ jog által elõírt adatszolgáltatási tilalmat. Ha kiderül, hogy pontatlan, illetve olyan adatok kerültek átadásra, amelyeket nem kellett volna átadni, errõl a fogadó hatóságot késedelem nélkül értesíteni kell. A fogadó hatóság köteles az ilyen adatokat késedelem nélkül kijavítani vagy törölni. (e) Kérelemre az érintett személyt informálni kell a vele kapcsolatban átadott adatokról, és a felhasználásról, amelyre az ilyen adatokat át kell adni. Ezt az információt nem kötelezõ szolgáltatni, ha összességében kiderül, hogy a visszatartásához fûzõdõ közérdek erõsebb, mint az érintett személy abbéli érdeke, hogy azt megkapja. Minden egyéb tekintetben az érintett személynek azt a jogát, hogy a rá vonatkozó létezõ adatokról tájékoztatást kapjon annak a Szerzõdõ Államnak a belsõ joga szabályozza, amelynek a fennhatósága alá tartozó területen az információszolgáltatásra irányuló kérelem benyújtásra került. (f) Az adatfogadó hatóság saját tör vényeinek meg fele lõen visel felelõsséget bármely olyan személy vonatkozásában, aki jogtalanul szenved kárt az ebben az Egyezményben foglalt adatcsere alapján való adatszolgáltatás eredményeként. A kárt szenvedett személy tekintetében a fogadó hatóság nem hozhatja fel mentségére védekezésként azt, hogy a kárt az adatszolgáltató hatóság okozta. (g) Ahol az adatszolgáltató hatóság belsõ joga különös rendelkezéseket tartalmaz az átadott személyes adatok törlésére vonatkozóan, ez a hatóság ennek meg fele lõen tájékoztatja az adatfogadó hatóságot. E jogi rendelkezésekre tekintet nélkül, az átadott személyes adatokat törlik, amint többé nem szükségesek arra a célra, amire átadásra kerültek. (h) Az adatszolgáltató és adatfogadó hatóságok kötelesek hivatalos nyilvántartást vezetni a személyes adatok átadásáról és fogadásáról. (i) Az adatszolgáltató és adatfogadó hatóságok kötelesek hatékony intézkedéseket hozni az átadott személyes adatok védelmére az illetéktelen hozzáféréssel, megváltoztatással és nyilvánosságra hozatallal szemben. (j) A Szerzõdõ Államok biztosítják, hogy a jelen Egyezményben elõírt adatvédelmi rendelkezések megtartását a Szerzõdõ Államok megfelelõ jogszabályaival összhangban a hatóságoktól független szervezetek felügyelik. Az adatvédelemmel kapcsolatos jogok megsértése esetén az érintett személyek jogosultak jogorvoslatra, beleértve a bírósági utat, összhangban a Szerzõdõ Államok megfelelõ nemzeti jogszabályaival.

Source: https://magyarkozlony.hu/hivatalos-lapok/923d0ebe05cdc2cdf29cd5187c1e19c844eabc37/dokumentumok/ec49a0936e11d913dcd71cc6550831100aad31c4/letoltes